Όνειρα Τραίνων

Το Όνειρα Τραίνων (αγγλικά: Train Dreams) είναι Αμερικανική δραματική ταινία εποχής του 2025, σε σκηνοθεσία Κλιντ Μπέντλεϊ, ο οποίος έγραψε το σενάριο μαζί με τον Γκρεγκ Κουένταρ, βασισμένο στην νουβέλα του 2011 από τον Ντένις Τζόνσον. Στην ταινία ρωταγωνιστούν οι Τζόελ Έτζερτον. Φελίσιτι Τζόουνς, Ναθάνιελ Αρκάν, Κλίφτον Κόλινς Τζούνιορ, Τζον Ντιλ, Πολ Σνάιντερ, Κέρι Κόντον και Γουίλιαμ Μέισι, με αφήγηση του Γουίλ Πάτον.

Η ταινία έκανε την παγκόσμια πρεμιέρα της στο Φεστιβάλ Κινηματογράφου Σάντανς του 2025 στις 26 Ιανουαρίου 2025 και κυκλοφόρησε σε επιλεγμένους κινηματογράφους στις Ηνωμένες Πολιτείες στις 7 Νοεμβρίου 2025, πριν την κυκλοφορία του σε streaming από το Netflix στις 21 Νοεμβρίου 2025. Η ταινία έλαβε θετική υποδοχή, με επαίνους για την σκηνοθεσία του Μπέντλεϊ και την ερμηνεία του Έτζερτον. Ανάμεσα στις διακρίσεις της, η ταινία χαρακτηρίστηκε ως μία από τις δέκα καλύτερες ταινίες του 2025 τόσο από το Εθνικό Συμβούλιο Κριτικών Κινηματογράφου όσο και από το Αμερικανικό Ινστιτούτο Κινηματογράφου. Για την ερμηνεία του, ο Έτζερτον έλαβε υποψηφιότητα για Χρυσή Σφαίρα.

 Πλοκή 
Η ταινία εξιστορεί τα 80 χρόνια της ζωής του Ρόμπερτ Γκρέινιερ γύρω από το Μπόνερς Φέρι στο Άινταχο. Φτάνοντας στην περιοχή του Μεγάλου Βόρειου Σιδηρόδρομου ως ορφανό παιδί, ο Ρόμπερτ εγκαταλείπει το σχολείο και περνάει τα νεανικά του χρόνια χωρίς κατεύθυνση ή σκοπό, μέχρι που γνωρίζει την Γκλάντις Όλντινγκ. Παντρεύονται, χτίζουν μία ξύλινη καλύβα δίπλα στον Ποταμό Μόγιε, και αποκτούν μία κόρη, την Κέιτ.

Αναλαμβάνει την κατασκευή σιδηροδρόμων για τον Διεθνή Σιδηρόδρομο Σπόκεϊν, αλλά βλέπει έναν Κινέζο εργάτη να ρίχνεται από μία γέφυρα από μία ομάδα λευκών εργατών για ασαφείς λόγους, και στοιχειώνεται συνεχώς από οράματα του άνδρα και όνειρα όπου τον χτυπάει ένα τρένο. Ο Ρόμπερτ αργότερα εργάζεται εποχιακά ως υλοτόμος, αλλά έτσι μένει μακριά από την Γκλάντις και την Κέιτ για μεγάλα χρονικά διαστήματα. Συναντάει πολλούς άνδρες που του αφήνουν εντυπώσεις, αλλά βλέπει και άλλες τραγωδίες στο μεταξύ. Ένας εργάτης δολοφονείται από έναν τιμωρό που εκδικείται την δολοφονία του αδελφού του, αρκετοί άλλοι εργάτες σκοτώνονται από ένα δέντρο που πέφτει πάνω τους και οι τάφοι τους σημαδεύονται από ένα ζευγάρι μπότες που καρφώνεται σε ένα δέντρο. Ο Ρόμπερτ έρχεται κοντά με έναν συνάδελφο υλοτόμο, τον Αρν Πίπλς, ο οποίος σκοτώνεται από ένα κλαδί που πέφτει πάνω του.

Ο Ρόμπερτ προσπαθεί να βρει δουλειά πιο κοντά στο σπίτι του αλλά δυσκολεύεται με την οικονομία που υπάρχει μετά τον Πρώτο Παγκόσμιο Πόλεμο. Αυτός και η Γκλάντις αποφασίζουν να ασχοληθούν με την γεωργία και να χτίσουν ένα πριστήριο, αλλά όταν ο Ρόμπερτ επιστρέφει από την τελευταία σεζόν ως υλοτόμος, ανακαλύπτει ότι η καλύβα έχει καταστραφεί από μία μεγάλη πυρκαγιά, με την Γκλάντις και την Κέιτ να αγνοούνται. Ο απελπισμένος Ρόμπερτ δέχεται παρέα από τον φίλο του, τον Ιγκέσιους Τζακ, και ξαναχτίζει την καλύβα. Όταν ο Ρόμπερτ επιστρέφει στην υλοτομία, βρίσκεται εκτός τόπου λόγω της νέας τεχνολογίας και των νέων και σκληρότερων ανδρών και αποφασίζετι να σταματήσει.

Όταν πιάνει δουλειά ως οδηγός μεταφορών για τους ανθρώπους της πόλης, γνωρίζει την Κλερ Τόμπσον από την Δασική Υπηρεσία των Ηνωμένων Πολιτειών, η οποία βρίσκεται στην πόλη για να διεξάγει μία έρευνα, η οποία τον ενθαρρύνει. Ο Ρόμπερτ περιπλανιέται συνεχώς μέσα στο δάσος, πιστεύοντας ότι κάποιες φορές μπορεί να νιώσει τα πνεύματα της συζύγου και της κόρης του και ελπίζει να μην τις διώξει. Η Κλερ, με την σειρά της, του λέει πως πέθανε ο σύζυγος της μετά από μακροχρόνια ασθένεια. Ένα βράδυ, αυτός πιστεύει ότι βλέπει την τραυματισμένη Κέιτ να γυρνάει στην καλύβα και της περιποιείται τις πληγές, αλλά μετά από ένα βράδυ ονείρων ξυπνάει και βλέπει ότι η Κέιτ έχει φύγει και ένα ανοιχτό παράθυρο. Αποφασίζει να συνεχίσει να ζει στην καλύβα σε περίπτωση που αυτή κάποτε επιστρέψει. Τα χρόνια περνούν, και ο κόσμος αλλάζει γύρω από τον γερασμένο και φθαρμένο Ρόμπερτ, ο οποίος παίρνει το Διεθνή Σιδηρόδρομο και πηγαίνει στο Σπόκεϊν, βλέποντας σε μία τηλεόραση την πτήση του Τζον Γκλεν στο διάστημα.

Η ταινία τελειώνει με μία ανοιξιάτικη μέρα όταν ο Ρόμπερτ αποφασίζει να πετάξει με ένα διπλάνο. Καθώς το αεροπλάνο ελίσσεται και κάνει κύκλους στον αέρα, εικόνες και ήχοι από ανθρώπους και μέρη καθ'όλη την διάρκεια της ζωής του περνούν από το μυαλό του. Ο αφηγητής εξιστορεί ότι ο Ρόμπερτ πέθανε στον ύπνο του στην καλύβα τον Νοέμβριο του 1968, χωρίς να αφήσει απογόνους, αλλά ότι εκείνη την ανοιξιάτικη μέρα στο αεροπλάνο, "καθώς έχασε κάθε αίσθηση του πάνω και του κάτω, ένιωσε, επιτέλους, συνδεδεμένος με όλα αυτά."

 Ηθοποιοί και χαρακτήρες 

 Τζόελ Έτζερτον ως Ρόμπερτ Γκρέινιερ 
 Φελίσιτι Τζόουνς ως Γκλάντις Όλντινγκ Γκρέινιερ, σύζυγος του Ρόμπερτ
 Κέρι Κόντον ως Κλερ Τόμπσον, υπάλληλος δασικών υπηρεσιών
 Γουίλιαμ Μέισι ως Αρν Πιπλς, ειδικός εκρηκτικών
 Γουίλ Πάτον ως ο αφηγητής
 Ναθάνιελ Αρκάντ ως Ιγκνέισιους Τζακ, μπακάλης και φίλος του Ρόμπερτ
 Τζον Ντιλ ως Μπίλι, ηλικιωμένος υλοτόμος
 Πολ Σνάιντερ ως Απόστλ Φρανκ, ομιλιτικός υλοτόμος
 Κλίφτον Κόλινς Τζούνιορ ως Μπούμερ, τραυματισμένος άνδρας που συναντάει ο Ρόμπερτ ως μικρό αγόρι
 Άλφρεντ Χσιγνκ ως Φου Σενγκ, Κινέζος υλοτόμος
 Τσακ Τάκερ ως Σιωπηλός Άνδρας
 Ρομπ Πράις ως Περίεργος Υλοτόμος
 Μπο Τσαρλς ως Νεαρός Υλοτόμος
 Τζόνι Αρνού ως Ινδιάνος Κουτενάι
 Τζον Πάτρικ Λόρι ως Κος Σίαρς

Σημειώσεις

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στην Ουάσινγκτον (πολιτεία)
Κατηγορία:Ταινίες τοποθετημένες στον 20ο αιώνα
Κατηγορία:Ταινίες του Netflix